पाएं अपने शहर की ताज़ा ख़बरें और फ्री ई-पेपरडाउनलोड करें
नशे के आदी एक युवक की लाश सिविल अस्पताल बरनाला के टॉयलेट से मिली है। युवक की मौत नशे की ओवरडोज होने से आशंका जताई जा रही है। इसका खुलासा पोस्टमार्टम की रिपोर्ट आने के बाद होगा। मृतक की पहचान गुरजीत सिंह पुत्र चन्नन सिंह निवासी सुखपुरा मोड के रूप में हुई है। रमन ने बताया कि चाचा गुरजीत सिंह नशे का आदी था। वह हर रोज गांव से बरनाला शहर जाता था, जहां नशा खरीद कर सेवन करता था। सोमवार 12 बजे किसी का फोन आया कि चाचा गुरजीत की मौत हो गई है।
प्रत्यक्षदर्शियों के अनुसार वह टॉयलेट में गया और करीब 1 घंटे तक बाहर नहीं निकला। जब अस्पताल प्रबंधन के कर्मचारियों ने अंदर जाकर देखा तो वह टॉयलेट में बैठा था। कर्मी उसे बाहर निकालकर डॉक्टरों के पास ले गया तो चेक करने पर पता चला कि उसकी मौत हो चुकी है। एसएचओ सिटी मान लखविंदर सिंह ने बताया कि धारा 174 के तहत कार्रवाई की गई है। मौत किस वजह से हुई है। इसका खुलासा पोस्टमार्टम की रिपोर्ट आने के बाद ही हो सकेगा। पुलिस ने पोस्टमार्टम के बाद शव वारिसों को सौंप दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn